**London dominira kao**

**Europski grad budućnosti u izravnim stranim ulaganjima**

***Sjeverna Rajna-Vestfalija u Njemačkoj zauzela je prvo mjesto među europskim regijama.***

**15. veljače 2016. godine: U studiji o najperspektivnijim investicijskim lokacijama u Europi**, **fDi Magazin** - publikacija lista Financial Times - dodijelio je Londonu i SjevernojRajni-Vestfaliji u Njemačkoj naslov Europskog grada i regije budućnosti 2016./17.

London - koji drži poziciju od 2006. godine - zvijezda je vodilja za investitore i vrlo je uspješan u tom rangiranju, a također je imenovan Sjevernim gradom i Velikim europskim gradom budućnosti za 2016./17. godinu. Moć Londona da privuče najveći broj projekata izravnih stranih ulaganja (FDI) od bilo kojeg europskog grada utjecala je na ovogodišnje rezultate, i donijela više od 1600 projekata u razdoblju od 2010. do 2014. godine.

Među europskim regijama, Sjeverna Rajna-Vestfalija je bila uspješna u više kategorija, te je također imenovana Zapadnoeuropskom regijom budućnosti 2016./17. i osvojila je prvo mjesto u poretku Velikih europskih regija.

Köln, grad u njemačkoj pokrajini Sjeverna Rajna-Vestfalija, osvojio je drugo mjesto među svim većim europskim gradovima u kategoriji Povezivost. Njemački gradovi su zauzeli pet od 10 najboljih mjesta u ovoj kategoriji, dok je zemlja bila uspješna.

London je imao jaku konkurenciju Pariza koji je završio na drugom mjestu, a Dublin na trećem. Pariz je također bio proglašen Zapadnoeuropskim gradom budućnosti i zauzeo drugo mjesto u kategoriji Velikih europskih gradova.

Francuska pokrajina Île-de-France, u kojoj se nalazi glavni grad Pariz, zauzela je drugo mjesto. Također je zauzela drugo mjesto među svim zapadnoeuropskim regijama, i prvo mjesto u kategoriji Većih europskih regija.

Španjolski grad Barcelona plasirao se na prvo mjesto na kontinentu u Strategiji izravnih stranih ulaganja. Njegove politike privlačenja investitora vodeće su u poretku **fDi**-a za velike gradove, ispred Londona i Stockholma.

"Ovo su najrenomiranije i najistaknutije ljestvice **fDi** Magazina i ponosni smo predstaviti ovogodišnje rezultate. Gradovi i regije koji su se dobro pozicionirali na našim ljestvicama trebaju biti ponosni i pozdravljamo njihov uspjeh ", komentirao je Courtney Fingar, glavni urednik **fDi** Magazina.

Izdvajamo:

* Softverske i IT usluge su najveći sektor priljeva izravnih stranih ulaganja u London, odgovoran za 40% svih investicija u gradu, u odnosu na 35% u prethodnom rangiranju.
* Dublin je popravio svoj plasman u 2016./17. godini, popevši se s petog mjesta 2014./15. na treće mjesto. Grad je postao žarište za ulaganja u softver i IT, a sektor privlači više od 45% ukupnog priljeva izravnih stranih ulaganja u Dublin u razdoblju od 2010. do 2014. godine.
* München se smjestio na vrh izlaznih izravnih stranih ulaganja, s više poduzeća koja investiraju u inozemstvo nego Berlin i Frankfurt.
* Britanska regija Jugoistočna Engleska, najmnogoljudnija od svih britanskih regija, popela se za devet mjesta u odnosu na svoju poziciju 2014./15. te je u ukupnom poretku zauzela treće mjesto.
* Kijevska oblast u Ukrajini imala je najpristupačnije cijene rada od svih analiziranih europskih regija, u tri seta vještina, zahvaljujući čemu je ušla među 10 najboljih u kategoriji Isplativost među Srednje velikim europskim regijama.
* Škotska je vodeća regija u Strategiji izravnih stranih ulaganja u poretku Europskih gradova i regija budućnosti 2016./17. Regija je imala najveći broj projekata proširenja na 100 000 stanovnika od svih analiziranih europskih regija.
* Sjeverna Rajna-Vestfalija zauzela je drugo mjesto među svim većim europskim regijama u Strategiji izravnih stranih ulaganja, a slijedi ju Lombardija na trećem - najveća regija u Italiji.
* Od svih 39 analiziranih britanskih lokalnih poduzetničkih partnerstava (LEP), London je ostvario najveći BDP po paritetu kupovne moći (PPP) u apsolutnom iznosu, kao i na 100 000 stanovnika.
* Okrugu Greater Manchester je dodijeljeno prvo mjesto u kategoriji Strategije izravnih stranih ulaganja za lokalna poduzetnička partnerstva. Strategija internacionalizacije koja se provodi u lokalnim poduzetničkim partnerstvima pruža trogodišnje planove za ciljne zemlje izvora.

**­kraj­**

Za više informacija obratite se kontakt osobi: Jay Seenundun, na jay.seenundun@ft.com ili nazovite +44(0)20 7775 6896. Potpuni rezultati dostupni su na: http://www.fdiintelligence.com/Rankings/European­Cities­and­Regions­of­the­Future­ 2016­17

Za pristup stranici potrebna je kratka registracija.

**Bilješke urednicima**

**Metodologija rangiranja**

Za izradu užeg izbora za **fDi** ljestvicu Europskih gradova i regija budućnosti 2016./17., **fDi** Obavještajni odjel lista Financial Times prikupio je podatke pomoću specijaliziranih online alata za izravna strana ulaganja **fDi** Benchmark i **fDi** Markets, kao i drugih izvora.

Podaci su prikupljeni za 481 lokacije (294 gradova, 148 regija i 39 lokalnih poduzetničkih partnerstava) i to u pet kategorija: Gospodarski potencijal, Radno okruženje, Isplativost, Infrastruktura i Naklonjenost poduzetništvu. Lokacije su bile bodovane s najviše 10 bodova za svaku točku, a koji su dodijeljeni prema važnosti za proces donošenja odluka u izravnim stranim ulaganjima radi sastavljanja ljestvica po podkategorijama, kao i ukupne ljestvice Europskih gradova i regija budućnosti 2016./17.

Osim toga, prikupljena su istraživanja u šestoj kategoriji, Strategija izravnih stranih ulaganja, za koju je bilo 190 prijava. U ovoj su kategoriji lokacije predale podatke o svojoj strategiji za promicanje izravnih stranih ulaganja, koje je tada ocijenio ocjenjivački sud **fDi**-a u kojem je pored članova uredničkih i istraživačkih timova **fDi**-a ove godine sudjelovao i Douglas Clark, direktor konzultantskog poduzeća Location Connections. U prethodnim rangiranjima je Strategija izravnih stranih ulaganja bila uključena u ukupni poredak. Međutim, radi odvajanja potpuno kvalitativnih i kvantitativnih podataka, odlučili smo sastaviti Strategiju izravnih stranih ulaganja kao samostalnu ljestvicu.

**Metodologija kategorija prema broju stanovnika**

Radi kategoriziranja gradova, **fDi** je uzeo u obzir i broj stanovnika u dotičnom gradu i na širem gradskom području. Osim toga, što se tiče lokacija u kategoriji većih ili velikih gradova, priljev izravnih stranih ulaganja dotičnoj lokaciji uzet je u obzir kao postotak ukupnog iznosa zemlje.

Kategorije prema veličini grada

Veliki gradovi: Gradovi u ovoj kategoriji imaju više od 750 000 stanovnika te šire gradsko područje s više od 2 milijuna stanovnika , ili šire gradsko područje s više od 4 milijuna.

Veći gradovi: gradovi s više od 500 000 stanovnika te širim gradskim područjem s više od 1 milijun stanovnika ili širim gradskim područjem s više od 2 milijuna stanovnika.

Srednje veliki gradovi: Gradovi s više od 200 000 stanovnika te širim gradskim područjem s više od 750 000 stanovnika, ili neposrednom populacijom od više od 350 000 ljudi.

Mali gradovi: Gradovi s neposrednom populacijom između 100 000 i 350 000 ljudi.

Mikro gradovi: Gradovi s neposrednom populacijom od manje od 100 000 ljudi.

Gradski parametri izravnih stranih ulaganja

Ako glavni grad nije klasificiran kao veliki obzirom na broj stanovnika, uzimali smo u obzir iznose njegovog priljeva izravnih stranih ulaganja. Svaki glavni grad koji je primio više od 30% izravnih stranih ulaganja svoje zemlje, unaprijeđen je u kategoriju 'velikog'. Osim toga, pogledali smo statistiku izravnih stranih ulaganja za gradove koji nisu glavni, a koji su obzirom na broj stanovnika klasificirani kao 'veliki'. Svaki grad koji je dobio manje od 10% izravnih stranih ulaganja vlastite zemlji klasificiran je kao 'veći'.

Kategorije prema veličini regije

Velike regije: Više od 4 milijuna stanovnika.

Srednje velike regije: Između 1,5 i 4 milijuna stanovnika.

Male regije: Manje od 1,5 milijuna stanovnika.

**Navođenje korištenog izvora**

Molimo vas da kao izvor navedete **fDi** Magazin, iz lista Financial Times. Izvor ***nije*** list Financial Times.

**O fDi Magazinu**

**fDi** Magazin (www.fDiIntelligence.com) je specijalizirana publikacija koja izvještava oprekograničnim ulaganjima, a čitaju je viši rukovoditelji u multinacionalnim korporacijama i drugi koji su uključeni u korporativno odlučivanje o odabiru greenfield lokacija.

**fDi** Magazin je dvomjesečnik i dio je **fDi** Obavještajnog odjela lista Financial Times.

**O fDi Obavještajnom odjelu**

**fDi** Obavještajni odjel je najveći globalni centar izvrsnosti za izravna strana ulaganja. Specijaliziran je za sva područjakoja se odnose na izravna strana ulaganja i promociju ulaganja, a cijeli paket usluga obuhvaća: reklamiranje lokacije radi stvaranja svijesti o brandu; vodeće obavještajne alate za razvijanje strategija izravnih stranih ulaganja i identificiranje potencijalnih ulagača; i prilagođene događaje za izravna strana ulaganja i okrugle stolove s investitorima za upoznavanje ciljanih poduzeća i stvaranje poslovnih inicijativa.

Proizvodi u portfelju uključuju **fDi** Markets, bazu podataka za praćenje prekograničnih greenfield investicija u stvarnom vremenu; **fDi** Benchmark, bazu podataka koja uspoređuje atraktivnost globalnih lokacija stranim investitorima; i **fDi** Magazin.